เจเจกรีนเป็นอุทยานสวนจตุจักร 2
คจร.เร่ง กทม.จัดรับฟังปิดกำแพงเพชร 3-รองรับอุทยานสวนจตุจักร 1,นายจักกพันธุ์ ผิวงาม รองผู้ว่าฯ กทม. เปิดเผยถึงความคืบหน้า โครงการเชื่อม 3 สวนสาธารณะ ประกอบด้วย สวนจตุจักร สวนสมเด็จ พระนางเจ้าสิริกิติ์ และสวนวชิรเบญจทัศ (สวนรถไฟ) ให้เป็น อุทยานสวนจตุจักร ว่า ขณะนี้งานมีความคืบหน้าร้อยละ 75 ภาพรวมโครงการจะก่อสร้างแล้วเสร็จภายในวันที่ 15 ก.ย.นี้ ขณะเดียวกัน สำนักงานสวนสาธารณะ กทม.อยู่ระหว่างประสานงาน กับหน่วยงานที่เกี่ยวข้อง ขอปิดการจราจรถนนกำแพงเพชร 3 ถาวร เพื่อเพิ่มความปลอดภัยให้กับผู้มาใช้บริการสวนสาธารณะและ ให้การเชื่อม 3 สวนมีความสมบูรณ์มากยิ่งขึ้น เบื้องต้นคณะกรรมการ จัดระบบจราจรทางบก (คจร.) เห็นด้วยกับโครงการ แต่เนื่องจาก พื้นที่ถนนกำแพงเพชร 3 เป็นพื้นที่ของการรถไฟแห่งประเทศไทย (รฟท.) สำนักงานสวนฯจึงได้หารือกับ รฟท. ซึ่งไม่ขัดข้องกับโครงการ แต่ขอให้ กทม.ไปดำเนินการจัดการรับฟังประชาชนก่อน ในส่วนนี้สำนักงานสวนฯได้ประสานจุฬาลงกรณ์มหาวิทยาลัย ให้จัดทำการรับฟัง ความเห็นประชาชนเกี่ยวกับการปิดถนนกำแพงเพชร 3 ซึ่งจะแล้วเสร็จภายในวันที่ 31 ส.ค.นี้,นายจักกพันธุ์กล่าวอีกว่า ในการเชื่อมอุทยานสวนจตุจักร ได้ออกแบบเส้นทางวิ่งมินิมาราธอน ระยะทาง 10.5 กม. โดยเส้นทางวิ่งจะผ่านทั้ง 3 สวน ขณะนี้อยู่ระหว่างออกแบบทางเชื่อม ในบางจุด และติดตั้งไฟฟ้าส่องสว่างเพิ่มเติม นอกจากนี้ พื้นที่ตลาดนัดกลางคืนเจเจกรีน ขนาด 26 ไร่ สิ้นสุดสัญญาเช่า ในวันที่ 12 ส.ค. โดยมูลนิธิสวนสมเด็จพระนางเจ้าสิริกิติ์ไม่ได้ ต่อสัญญาให้และจะมอบหมายให้ กทม.พัฒนาพื้นที่เป็นอุทยาน สวนจตุจักรเฟส 2 ภายใต้แนวคิด จากภูผาสู่มหานที หลังจาก สิ้นสุดสัญญาเช่า มีกำหนดเวลาตามสัญญาคือให้รื้อถอนภายใน 3 เดือน ส่วนนี้ผู้บริหารตลาดแจ้งว่าจะย้ายออกจากพื้นที่ภายใน 2 เดือน ขณะที่สำนักงานสวนฯเตรียมของบ 183 ล้านบาท เพื่อนำมาพัฒนาอุทยานสวนจตุจักรเฟส 2.
นายจักกพันธุ์ ผิวงาม รองผู้ว่าฯ กทม. เปิดเผยถึงความคืบหน้า โครงการเชื่อม 3 สวนสาธารณะ ประกอบด้วย สวนจตุจักร สวนสมเด็จ พระนางเจ้าสิริกิติ์ และสวนวชิรเบญจทัศ (สวนรถไฟ) ให้เป็น อุทยานสวนจตุจักร
จักกพันธุ์ ผิวงาม,สวนสาธารณะ,อุทยานสวนจตุจักร,วิ่งมินิมาราธอน,จากภูผาสู่มหานที